Järgmiseks tulebki küsida, miks seda peaks tegema, praegu, 58 aastat hiljem (seda saab teha, kaheldamatult, nagu enne esitatud). Kahjuks Stalinit ja tema lähikondlasi me kohtu alla anda enam ei saa, neid, kes selle inimsusevastase kuriteo disainisid ja idee autoriks olid. Kui see ei ole võimalik, siis tehniliste toimijate süüdimõistmine - kelle puhul ei saa tõestada konkreetseid tapmis- või piinamisakte - on minu arvates absurdne (meenutagem siinkohal  vanasõna suurtest ja väikestest sulidest). Kui meil oleksid tõendid tema poolt mingite üksikisikute faktilisesest piinamisest, siis oleks teine asi, siis saaks osutada otsesele ebainimlikkusele. Meil on aga ainult tõendid režiimiga koostööst.